Generálny kapitanát Santo Domingo

Santo Domingo bola prvá španielska a zároveň európska kolónia v Novom svete, ktorej celý názov znel generálny kapitanát Santo Domingo (), a od roku 1511 sa výkon jurisdikcie organizoval okolo Kráľovskej audiencie Santo Dominga. Nachádzala sa na ostrove Hispaniola v Karibiku. Dňa 4. júna 1820 bola v Santo Domingu ustanovená španielska ústava, ktorá kolóniu premenila na provinciu Santo Domingo () a ten istý názov sa neskôr opäť používal počas reintegrácie 18. marca 1861. Celé hispánske obdobie súčasnej Dominikánskej republiky bolo známe ako španielske Santo Domingo ().

 História 
V roku 1492 Krištof Kolumbus pri svojej prvej plavbe pristál na ostrove Hispaniola a vyhlásil ho za španielske domínium. Španieli tu založili jednu zo svojich prvých kolónií v Amerike a začali pre ňu používať názov Santo Domingo na počesť svätého Dominika. Od počiatkov koloniálneho obdobia ovládali Španieli celý ostrov rovnako ako väčšinu Karibiku, v 17. storočí sa však začali v regióne presadzovať ďalšie európske mocnosti (predovšetkým Anglické kráľovstvo, Francúzske kráľovstvo a Holandsko). Francúzski bukanieri osídlili roku 1625 najprv ostrov Tortuga (severne od Hispanioly), ktorý sa stal významnou základňou pirátov a korzárov, a následne sa začali usadzovať aj na západnej časti Hispanioly.

Španielsko uznalo francúzsku zvrchovanosť nad západnou časťou Hispanioly roku 1697, kedy bola podpísaná rijswijská zmluva.  Podpísaním bazilejského mieru roku 1795 prešla pod správu Francúzska aj dovtedy španielska východná časť ostrova.

 Pozri aj 
 Anexia Dominikánskej republiky Španielskom

 Zdroj 

Kategória:Dejiny Dominikánskej republiky
Kategória:Zaniknuté štáty